Umboð fyrir bátasmiðjuna Bredgaard Boats Árið 2016 tóku Aflhlutir ehf. við umboði fyrir Danska skipasmíðastöð sem heitir Bredgaard Boats . Bredgaard Boats sem staðsett er í nýjum húsakynnum í Rödby , hefur framleitt atvinnubáta frá árinu 1967 . Helstu viðskiptalönd Bredgaard Boats eru Noregur , Svíþjóð , Danmörk , Grænland , Þýskaland , Holland og nú síðast Ísland . Það eru mjög spennandi tímar framundan hjá Aflhlutum ehf. varðandi bátasölu , þar sem nú dregur að sjósetningu stærsta vertíðarbáts sem smíðaður hefur verið úr trefjaplasti fyrir íslenskan aðila . Bárður SH - 81 sem er í eigu útgerðarmannsins Péturs Péturssonar á Arnarstapa , hefur verið í smíðum hjá Bredgaard Boats síðan í febrúar 2018 . Bárður SH - 81 er smíðaður undir eftirliti og samkvæmt reglum flokkunarfélagsins Bureau Veritas . Í honum er allt það nýjasta nýtt sem er í boði á markaði í dag . Endurnýjun á hefðbundnum vertíðarbátum Hrafn telur að þar sem mikil endurnýjun hefur átt sér stað í togaraflotanum og uppsjávarveiðiskipum sé nú komið að þessum hefðbundnu vertíðarbátum sem hafa setið eftir . Við sjáum að þessir bátar eru flestir komnir til ára sinna og þarfnast endurnýjunar . Þar sem við sjáum að viðhaldskosnaður og óhagkvæmni í rekstri er töluverður miðað við þann búnað sem í boði er í dag . Þar má nefna til dæmis að aðalvélin í Bárði SH sem er frá MAN í Þýskalandi er með eldsneytisnotkun sem gerist vart lægri í þessum vélaflokki , 195 g / kWh og uppfyllir allar þær ströngu kröfur um mengun sem gerðar eru í dag .